Грэмію Порту-Алегры

«**Грэ́мію**» () — бразыльскі футбольны клюб з гораду Порту-Алегры. Акрамя найвышэйшай лігі чэмпіянату Бразыліі, якая вядомая пад назовам «Сэрыя A», клюб гуляе ў чэмпіянаце штату Рыю-Грандзі-ду-Сул. Клюб быў заснаваны ў 1903 годзе ангельскімі і нямецкімі мігрантамі. Асноўнымі колерамі клюбу зьяўляецца чорны, сіні і белы. Хатнія матчы клюб праводзіць на сучасным стадыёне «Арэна ду Грэмію», які быў пабудаваны напрыканцы 2012 году. Папяэднія матчы клюб праводзіў на сваім старым «Алімпіку Манумэнтал» з 1954 году.

Па стане на 2017 год «Грэмію» займаў першы радок рэйтынгу клюбаў Бразыльскай канфэдэрацыі футболу і быў адзначаны кампаніяй *[[Forbes]]* як трэці паводле кошту футбольны клюб у Амэрыцы, паводле ацэнак кошт клюбу складаў каля 295,5 млн даляраў ЗША. Галоўным супернікам клюбу ёсьць клюб «Інтэрнасьёнал», матчы супраць якога лічацца самымі гарачымі ў Бразыліі і аднымі з самых гарачых у сьвеце. Матчы гэтага дэрбі вядомыя як Грэнал.

## Гісторыя
7 верасьня 1903 году найстарэйшая футбольная каманда Бразыліі «Спорт Клюб Рыю-Грандзі» згуляла таварыскі матч у Порту-Алегры. Прадпрымальнік Кандыду Дыяс з Саракабы быў зачараваны гэтым відам спорту. Пасьля матчу ён абмеркаваў зь мясцовымі гульцамі ідэю аб стварэньні футбольнага клюбу. 15 верасьня 1903 году 32 чалавекі, у тым ліку сам Дыяс, сустрэліся ў мясцовым рэстаране Салан Граў, каб стварыць клюб «Грэмію». Большасьць заснавальнікаў былі прадстаўнікамі нямецкай супольнасьці гораду. Карлус Луіс Борэр быў абраны першым прэзыдэнтам каманды.

Першы матч клюбу адбыўся 6 сакавіка 1904 году супраць каманды «Фус Бол». Гэта быў першы з двух матчаў, згуляных у той дзень. «Грэмію» здабыў перамогу ў дэбютнай сустрэчы зь лікам 1:0. На жаль, імя гульца, які забіў першы гол клюбу, ужо страчанае. Трафэй, які «Грэмію» здабыў у той дзень дагэтуль выстаўляецца ў клюбным музэі. Праз 5 месяцаў клюб адкрыў Байшаду, свой першы хатні стадыён.

18 ліпеня 1909 году каманда перамагла «Інтэрнасьёнал» зь лікам 10:0 у дэбютным матчы апошняга. Як вядома, што брамнік «Грэмію» Кальфэльц пакінуў поле, каб пагутарыць з заўзятарамі падчас матчу. Нават цяпер гэтую перамогу з гонарам успамінаюць «грэмісты». Матч стаў пачаткам суперніцтва, якое цягнецца і дагэтуль. «Грэмію» быў адным з фундатараў футбольнай лігі Порту-Алегры ў 1910 годзе, а ў 1911 годзе ўпершыню стаў пераможцам гэтай лігі. 25 жніўня 1912 году ў матчы гарадзкой лігі «Грэмію» перамог «Спорт Клюб Насьянал» зь лікам 23:0. У 1918 годзе «Грэмію» стаў адным з заснавальнікаў сучаснай футбольнай фэдэрацыі штату, якая ў сваю чаргу стала арганізатарам першых чэмпіянатаў штату Рыю-Грандзі-ду-Сул. Першы такі чэмпіянат быў заплянаваны на 1918 год, але эпідэмія гішпанскага грыпу вымусіла адкласьці турнір да 1919 году. У 1921 годзе, праз год пасьля прыходу легендарнага брамніка Эўрыку Лары, «Грэмію» выйграў свой першы чэмпіянат штату.

7 ліпеня 1911 году клюб перамог зборную Ўругваю зь лікам 2:1. У 1931 годзе «Грэмію» стаў адным зь першых клюбаў Бразыліі, якія пачалі гуляць матчы ўвечары пасьля абсталяваньня стадыёну адмысловымі пражэктарамі. У гэты час каманда пачала здабываць рэпутацыю за мяжой. У 1932 годзе клюб згуляў свой першы міжнародны матч ва Ўругваі. У 1949 годзе матч супраць уругвайскага «Насьяналю» скончыўся перамогай «Грэмію» зь лікам 3:1, і гульцы атрымалі геройскі прыём па вяртаньні ў Порту-Алегры. У тым жа годзе бразыльцы ўпершыню згулялі ў Цэнтральнай Амэрыцы. У канцы 1950-х гадоў «Грэмію» далучыўся да розыгрышу Кубка Бразыліі, як у той час называлася бразыльская ліга. Каманда даходзіла да паўфіналаў у 1959, 1963 і 1967 гадах. У 1968 годзе каманда здабыла свой першы міжнародны тытул у таварыскім кубку з камандамі з Бразыліі і Ўругваю. Першы час дамінаваньня «Грэмію» ў паўднёваамэрыканскім футболе прыпаў на пачатак 1980-х гадоў. Клюб упершыню стаў чэмпіёнам Бразыліі 3 траўня 1981 году пасьля перамогі над «Сан-Паўлу» на стадыёне Марумбі ў Сан-Паўлу.

## Дасягненьні

* **[[Чэмпіянат Бразыліі па футболе|Чэмпіён Бразыліі]]**: 2
:: 1981, 1996

* **[[Кубак Бразыліі па футболе|Кубак Бразыліі]]**: 5
:: 1989, 1994, 1997, 2001, 2016

* **[[Супэркубак Бразыліі па футболе|Супэркубак Бразыліі]]**: 1
:: 1990

* **[[Ліга Гаушу|Чэмпіён штату Рыю-Грандзі-ду-Сул]]**: 44
:: 1921, 1922, 1926, 1931, 1932, 1946, 1949, 1956, 1957, 1958,
:: 1959, 1960, 1962, 1963, 1964, 1965, 1966, 1967, 1968, 1977
:: 1979, 1980, 1985, 1986, 1987, 1988, 1989, 1990, 1993, 1995
:: 1996, 1999, 2001, 2006, 2007, 2010, 2018, 2019, 2020, 2021
:: 2022, 2023, 2024, 2026

* **[[Кубак Лібэртадорэс]]**: 3
:: 1983, 1995, 2017

* **[[Міжкантынэнтальны кубак]]**: 1
:: 1983

* **[[Рэкопа Паўднёвай Амэрыкі]]**: 2
:: 1996, 2018

## Склад
: *Актуальны на 23 лютага 2026 году*

## Крыніцы

## Вонкавыя спасылкі
* Афіцыйны сайт


Катэгорыя:Зьявіліся ў 1903 годзе